tomron87/hebrew-wikipedia-sentences-corpus huggingface dataset:
עוד תוצר חשוב של האלקטרו הוא האיטלו דיסקו, שפותח בסוף שנות ה-70 על ידי ג'ורג'ו מורודר, והיה תחליף אלקטרוני ואירופאי לסיום עידן הדיסקו בארצות הברית.
האיטלו דיסקו הוא בעצם סגנון מוזיקת האוס מוקדם והוא היה ההשפעה המרכזית על הסצנות של ניו יורק ושיקגו בהם התחיל ההאוס.
אלקטרה ממיקנה הייתה בתם של אגממנון וקליטמנסטרה במיתולוגיה היוונית.
אלקטרה נעדרה ממיקנה כשאביה אגממנון חזר ממלחמת טרויה ונרצח על ידי אייגיסתוס, מאהבה של קליטמנסטרה, או על ידי קליטמנסטרה עצמה.
אייגיסתוס וקליטמנסטרה רצחו גם את קסנדרה, נביאה מטרויה שהייתה שלל מלחמה של אגממנון.
על פי האודיסאה, לאחר שמונה שנים הובאה אלקטרה מאתונה יחד עם אחיה אורסטס.
על פי פינדארוס, אורסטס ניצל מהמרצחים על ידי אומנתו או על ידי אלקטרה ונמסר לחסותו של המלך סטרופיאוס.
האורקל מדלפי הורתה לאורסטס בהגיעו לגיל 20 לחזור לביתו ולנקום את מות אביו.
על פי אייסכילוס, ב"נושאות הנסכים" וב"נוטות החסד": אורסטס פגש את אלקטרה למרגלות קבר אביהם, לשם הגיעו שניהם לשם פולחן למת.
הם זיהו זה את זה ותכננו את הנקמה.
אורסטס ופילאדס (בנו של המלך סטרופיוס) הרגו את קליטמנסטרה ואייגיסתוס בעזרת אלקטרה.
אורסטס, שהשתגע בעקבות כך, נרדף על ידי האריניות, אלות הזעם והנקמה שתפקידן לרדוף רוצחי קרובי משפחה.
אורסטס נמלט למקדש אפולו בדלפי, אך למרות שפעל בהוראת אפולו, לא יכול היה אפולו להגן עליו מהשלכות מעשיו.
לבסוף, אתנה העמידה אותו למשפט באקרופוליס באתונה.
האריניות דרשו את קורבנן, אורסטס טען כי פעל בהוראת אפולו, השופטים נחלקו בדעותיהם ואתינה הכריעה כי אורסטס יזוכה.
גרסה שונה של הסיפור מופיעה במחזה "איפיגניה בטאוריס" של אוריפידס, לפיה אורסטס הובל על ידי האריניות לטאוריס שלחופי הים השחור, שם הוחזקה אחותו איפיגניה.
אורסטס ופילאדס הובאו לאיפיגניאה כדי להקריבם לארטמיס.
שלושתם ברחו מטאוריס, ובזכות האיחוד המשפחתי סופקו האריניות ופסקו מלרדוף את אורסטס.
על פי אוריפידס אלקטרה אמנם הושאה בעבר על ידי אייגיסתוס וקליטמנסטרה לאיכר, כדי שילדיה העתידיים לא יהיו בני אצולה ולכן יקטן הסיכוי כי ינקמו את רצח סבם, אך האיכר סירב לממש את הנישואין מתוך כבוד לאלקטרה.
תסביך אלקטרה בפסיכולוגיה קרוי על שמה.
"האורסטיאה" - טרילוגיית מחזות של אייסכילוס.
"אלקטרה" - מחזה מאת סופוקלס.
"אלקטרה" - מחזה מאת אוריפידס.
"אלקטרה" - מחזה מאת המחזאי הסרבי דנילו קיס.
"הזבובים" - מחזה מאת ז'אן-פול סארטר (1943), עיבוד מודרני לסיפור אלקטרה, בגישה אקזיסטנציאליסטית.
"אלקטרה" - מחזה מאת Hugo von Hofmannsthal, מבוסס על מחזהו של סופוקלס.
"האבלות יאה לאלקטרה", מחזה מאת יוג'ין או'ניל, מבוסס על מחזהו של אייסכילוס.
"אלקטרה" - סרטו של הבמאי Michael Cacoyannis, מבוסס על מחזהו של אוריפידס.
"אלקטרה" - אופרה של ריכרד שטראוס עם ליברית מאת הוגו פון הופמנסטל.
"אלי" - סרט (1984) בכיכובה של שלי וינטרס המבוסס על עלילת אלקטרה.
"אלקטרה אהובתי" סרטו של הבמאי Miklós Jancsó.
"מיתוס" - מחזה של אנסמבל עיתים בבימויה של רנה ירושלמי.
"אלקטרה"- מחזה המבוסס על הליברית שכתב הוגו פון הופמנסטל, בעיבודם של עירא אבנרי וליהיא ברזל-מלמד.
הועלה על ידי החוג לתיאטרון באוניברסיטת תל אביב במאי 2008.
מוזיקת אלקטרואקוסטיקה היא המדע העוסק ביצירה ובמדידה של גלי קול במכשור אלקטרוני כגון רמקולים ומיקרופונים.
ככל שגלי הקול מתפשטים, נחלשת עוצמת הקול, בגלל פיזורו לכיוונים רבים, ובליעתו בגופים שונים.
לכן אין הקול יכול לעבור מרחקים ארוכים.
לעומת זאת, אנרגיה חשמלית ניתן להעביר למרחקים גדולים (באמצעות מוליכים או דרך האוויר).
לכן, כדי להעביר קול למרחקים, למשל בטלפון, ממירים את אנרגיית הקול לאנרגיה חשמלית.
האנרגיה החשמלית מועברת כגל אלקטרומגנטי, מגיעה ליעד ושם מותמרת בחזרה לאנרגיית קול.
לתהליך זה קוראים שרשרת אלקטרואקוסטית.
מהפך של אנרגיית קול לאנרגיה חשמלית נקרא מיקרופון, והוא מתבצע באופן הבא:
גלי קול פוגעים בממברנה דקה וגמישה וגורמים לה להתנודד בעוצמה ובתדירות יחסיות לגלי הקול הפוגעים בה.
הממברנה מחובר לגנרטור היוצר זרם חשמלי שעוצמתו ותדירותו יחסיות לעוצמתו ותדירותו של הקול.
באוזניות מתבצע התהליך בסדר הפוך, והאנרגיה החשמלית מותמרת לאנרגיית קול.
אלקטרה (ביוונית עתיקה: Ἠλέκτρα) היא טרגדיה יוונית מאת המחזאי היווני אוריפידס.
הטרגדיה נכתבה בשנת 413 לפנה"ס לערך.
לא ברור אם גרסה זו של המחזה הוצגה לפני מחזהו של סופוקלס הנקרא אף הוא אלקטרה.
המחזה מתאר את סיפורה של אלקטרה מהמיתולוגיה היוונית.
כמה שנים קודם לתחילת עלילת המחזה, בתחילתה של מלחמת טרוייה, מנהיג צבא יוון העתיקה, אגממנון, נדרש להקריב את בתו איפיגניה לאלה ארטמיס, על מנת שזו תאפשר לרוחות לנשוב ולספינות הצי היווני להפליג.
האלה ארטמיס הצילה את איפיגניה והביאה אותה לטאוריס.
קליטמנסטרה אשת אגממנון מעולם לא סלחה לו, ועם שובו מטרויה היא ומאהבה אייגיסתוס רצחו אותו.
אלקטרה, בתם של קליטמנסטרה ואגממנון, נישאה לחקלאי פשוט בשל חששה שאם תישאר בחצר המלוכה ותינשא לאציל, יגדלו ילדיה וילמדו את מה שאירע, הם ינסו לנקום את מות אביה על ידי הרג אימה.
אלקטרה נותרת בתולה כיוון שלבקשתה החקלאי לא מימש את נישואיהם.
אחיהן של אלקטרה ואיפיגניה - אורסטס נשלח לפוקיס וגדל בבית המלוכה שם, יחד עם בן מלך פוקיס - פילאדס.
אורסטס וחברו פילאדס מגיעים לארגוס בכוונה לנקום את מות אביו של אורסטס.
הם מגיעים לביתה של אלקטרה כאשר הם מחופשים, במטרה להשיג מידע.
הם טוענים כי הם שליחים של אורסטס, אולם המשרת הזקן שהבריח את אורסטס בילדותו מזהה אותו ומגלה לאלקטרה את זהותו.
אלקטרה רוצה לעזור לאחיה לנקום באמה ובמאהבה אייגיסתוס את רצח אביה.
המשרת הזקן מפתה את קליטמנסטרה לבוא לבית אלקטרה כשהוא מספר לה שנולדה לה נכדה.
אורסטס הורג את אייגיסתוס וחוזר עם הגופה.
עם שובו אורסטס משנה את דעתו ומחליט שלא להרוג את אמו.
בינתיים קליטמנסטרה מגיעה אל אלקטרה ואלקטרה רוצחת אותה.
בסוף המחזה מגיעים אחיה של קליטמנסטרה - קסטור ופולידאוסס שהפכו לאלים, ומספרים שקליטמנסטרה אכן קיבלה את העונש המגיע לה, אולם האחים חטאו בכך שרצחו את אמם, ועליהם לטהר את עצמם בשל המעשה.
המחזה תורגם לעברית בידי אהרן שבתאי ויצא לאור בהוצאת שוקן.
בשנת 1964 הוא הוצג בתיאטרון הקאמרי.
אלקטרה רקורדס היא חברת תקליטים אמריקאית שהוקמה בשנת 1950 ובבעלות חברת וורנר מיוזיק, שפועלת כיום תחת קבוצת תקליטי אטלנטיק.
מבחר מהאומנים שהחברה הוציאה את אלבומיהם:
אלקטרה הוא מחזה טראגי יווני של סופוקלס.
התאריך בו הוא נכתב לא ידוע, דמיון בסגנון הכתיבה עם המחזות "פילוקטטס" (409 לפני הספירה) ו"אדיפוס בקולונוס" (401 לפני הספירה) מוביל חוקרי ספרות להניח כי הוא נכתב לקראת סוף הקריירה של סופוקלס.
המחזה סובב סביב דמותה של אלקטרה, וסביב נקמתם שלה ושל אחיה אורסטס באימם קליטמנסטרה ובאביהם החורג אייגיסתוס.
כאשר המלך אגממנון חוזר ממלחמת טרויה עם פילגשו הטרייה קסנדרה, אשתו קליטמנסטרה (שלקחה לה למאהב את אייגיסתוס, דודנו של אגממנון) הורגת אותם.
קליטמנסטרה מאמינה כי הניאוף היה מוצדק, מכיוון שאגממנון הקריב את בתם איפיגניה לפני המלחמה, כפי שהצטווה על ידי האלים.
אלקטרה, בתו של אגממנון וקליטמנסטרה, הצילה את אחיה התינוק אורסטס מאימהּ על ידי ששלחה אותו לסטרופיאוס מלך פוקיס.
המחזה מתחיל שנים מאוחר יותר כשחוזר אורסטס כאדם בוגר עם מזימה לנקמה.
אורסטס מגיע עם חברו פילאדס, בנו של סטרופיאוס, ופדגוג, כלומר חונך (משרת ותיק של אורסטס, שלקח אותו מאלקטרה לסטרופיאוס).
מזימתם היא להביא את החונך להכריז שאורסטס מת בתאונת מרכבה, וששני אנשים (שהם לאמיתו של דבר אורסטס ופילאדס) יגיעו זמן קצר לאחר מכן להגיש את צנצנת האפר של שרידי גופתו.
אלקטרה מתאבלת על אביה, בתחילה לבדה, ואז (בשירה) עם מקהלה שמתלווה אליה.
היא מקוננת במרירות, בתחילה בפני אחותה כריסותמיס על שהיא משוכנת באותו בית עם מרצחי אביה, ולאחר מכן בפני אימהּ על רצח אביה.
תקוותה היחידה היא שיום אחד יופיע אחיה לנקום.
כאשר מגיע השליח עם בשורות על מות אורסטס, נושמת קליטמנסטרה לרווחה.
אלקטרה לעומת זאת שבורה מהידיעה.
כריסוטמיס אז נכנסת: היא ראתה מְנָחוֹת על קברו של אגממנון ומבינה שאורסטס חזר.
אלקטרה מבטלת את טיעוניה, בטוחה שאורסטס מת.
לפתע היא פונה אל אחותה עם הצעה להרוג את אייגיסתוס, אולם כריסותמיס מסרבת לעזור בטענה כי התוכנית אינה מעשית.
אחרי שירת המקהלה מגיע אורסטס, אוחז בידו צנצנת שמכילה לכאורה את אפר גופתו.
הוא אינו מזהה את אלקטרה, וגם היא אינה מזהה אותו.
הוא מוסר לה את צנצנת האפר והיא מבכה אותה בקינה גדולה, לא מודעת כי למעשה אחיה חי וניצב מולה.
לאחר שאורסטס מבין את האמת, הוא חושף את זהותו בפני אחותו הנסערת.
היא יוצאת מגדרה מרוב שמחה על שהוא חי, אולם בהתרגשותם הם כמעט חושפים את זהותו, והחונך יוצא מהארמון על מנת לזרז אותם.
אורסטס ופילאדס נכנסים לבית ורוצחים את אמו קליטמנסטרה.
כשאייגיסתוס חוזר לביתו, הם מניחים את גופתה בזריזות תחת סדין ומציגים לו אותה כגופתו של אורסטס.
הוא מרים את הכיסוי ונוכח מי נמצא תחתיו, ואז אורסטס מגלה לו מי הוא.
הם מובילים את אייגיסתוס לאח ההסקה והורגים אותו שם - אותו מקום שבו מצא אגממנון את מותו.
המחזה נגמר עם הסצנה הזו, לפני שמוכרז מותו של אייגיסתוס.
סיפור נקמתו של אורסטס מופיע בסוף האפוס "נוסטוי", והאירועים מסופרים גם באודיסיאה.
נושא זה היה פופולרי בטרגדיות היווניות, ויש גרסאות ששרדו מכל שלושת כותבי הטרגדיות היווניות הגדולים: אייסכילוס, סופוקלס, ואוריפידס.
הראשון והארוך ביותר הוא נושאות הנסכים בטרילוגיה האורסטיאה של אייסכילוס (458 לפני הספירה).
אוריפידס כתב את המחזה אלקטרה.
הוא מספר גרסה שונה מאוד של הסיפור מזו של סופוקלס למרות ששניהם נכתבו פחות או יותר באותו הזמן בקירוב.
בשנת 2014 המחזה הועלה בתיאטרון הקאמרי, על פי תרגום מאת אהרן שבתאי, בבימוי כפיר אזולאי, בתפקיד אלקטרה - אולה שור סלקטר, בתפקיד אורסטס- אודי רוטשילד.
אלקטרה בע"מ היא חברה ציבורית ישראלית בשליטת חברת אלקו הנסחרת במסגרת מדד תל אביב 125 ומתמקדת בתחומי התשתיות לבנייה והנדל"ן, כאשר במסגרת זו היא מפעילה זרוע בנייה עצמאית.
חטיבת האלקטרומכניקה העוסקת בתחומי מיזוג האוויר, החשמל והצנרת.
חטיבת המעליות והדרגנועים (אלקטרה מעליות), יבואנית בלעדית של מעליות "אוטיס" (OTIS).
אלקטרה fm - חטיבת ניהול ואחזקת מבנים (נקראה בעבר נכסי אריאל).
גנרטורים - חטיבת מחוללי חשמל ותאורה לתעשייה, לצבא, ולתשתיות.
בשנת 1945 הוקמה "אלקטרה" על ידי יהודה גזונדהייט והיא פעלה כנציגת וסטינגהאוס בארץ ישראל.
בשנת 1955 החלה אלקטרה לבצע את שלבי הגמר של ייצור מזגנים על פי הסכם עם חברת אמרסון לצורך ייצוא בעיקר לאפריקה.
בשנת 1956 החלה למכור מקלטי רדיו של חברת אמרסון.
בשנות ה-50 הייתה אלקטרה שותפה בבית החרושת אלבה לייצור מעליות, אולם בעיות בניהול השותפות הביאו לחובות כבדים ולסגירת המפעל.
בשנת 1964 הורחב המפעל של החברה בחולון בטקס בו נכח שר האוצר פנחס ספיר.
בחברה עבדו אז מעל 300 עובדים והיא ייצרה מעליות, מזגנים לבתים ולרכבים ומכונות כביסה.
אלקטרה הייתה כמעט החברה היחידה בישראל שעסקה בייצור מעליות.
בתחילת 1970 הקימו אלקטרה וגאס תעשיות (לימים "כלל תעשיות") חברת בת משותפת לאלקטרוניקה.
באוגוסט 1970 רכשה החברה את חברת "אלקטרוניקה לישראל" (ששמה שונה אחר כך ל-ECI Telecom).
ב-1970 נרכשה החברה על ידי כלל תעשיות והייתה בבעלותה עד 1991, אז נמכרה לקונצרן אלקו.
בשנת 1980 רכשה החברה את חברת רון נור שייצרה תנורים, תמורת 700,000 דולר.
בשנת 2012 נרכשה חברת חופרי השרון על ידי קבוצת אלקטרה ושמה שונה מ"חופרי השרון" ל"אלקטרה תשתיות חופרי השרון".
החברה מתמחה בביצוע עבודות תשתית בחמישה תחומים: כבישים ותשתיות, גישור, מנהור, דחיקת צנרת ובנייה.
מנהרות בכביש 6 (חציבה ושיטת Cut&Cover)
דחיקת צנרת בשיתוף עם חברה Wuwa Bau הגרמנית עבור קו ביוב AY בנתיבי איילון ועבור קו הובלת מי ים למתקן התפלה פלמחים
קטע ד' בקו הרכבת המהיר לירושלים בשיתוף עם חברת מגרמניה,
גשר ומנהרה בקו הרכבת למודיעין.
במהלך שנת 2018 נהרגו 5 פועלים של החברה בתאונות באתרי בנייה.
בתחילת ינואר 2021 רכשה אלקטרה בע"מ 51% ממניות חברת התחבורה הציבורית "אפיקים" ממשפחת סלע תמורת 74 מיליון ש"ח.
העסקה הושלמה באפריל באותה שנה.
במסגרת העסקה שונה שם החברה ל"אלקטרה אפיקים".
במרץ 2021 הגישה רשות התחרות כתב אישום בגין הסדר כובל (קרטל) נגד אלקטרה מעליות וחברת הבת שלה צום וחברות נוספות בטענה להסדרי אי-תחרות על לקוחות שהתקיימו בינה לבין החברות הנוספות.
במאי 2021 רכשה החברה את מלוא הבעלות באגד תעבורה תמורת כ–200 מיליון שקל.
בשנים 2008–2015 החברה העניקה חסות למועדון הכדורסל מכבי תל אביב, וכן לקבוצת הכדורסל נשים של א.ס.
בשנת 2010 הוחרמה החברה על ידי בית הדין של העדה החרדית, בעקבות דרישת ארגון אתרא קדישא מחטיבת הנדל"ן של החברה שתבקש צו מניעה שיורה לשותפה חברת יפת, להפסיק את הריסות הקברים שנגרמים עקב חפירותיה בשטח בנייה בעיר יפו.
על אף שאלקטרה הציגה לבית הדין חוות דעת משפטית של עו"ד רם כספי שמבהירה כי אין באפשרות החברה לעשות דבר לעצירת החפירות, אילתרו אתרא קדישא חוות דעת משלהם והחרם לא הוסר.
בעקבות התקפות אלימות מצד חוגים קנאיים (סיקריקים) בחברה החרדית נגד רכבי וטכנאי חברת הבת שבאו לתקן את מוצריה בשכונות חרדיות, הודיעה החברה כי היא שוקלת להפסיק לתת שירות באזורים חרדיים.
בינואר 2011, בית דין צדק בני ברק הודיע על סיום החרם.
אלקטרה הוא סרט גיבורי על מז'אנר הפעולה ומתח מבית פוקס ומארוול קומיקס משנת 2005 המבוסס על דמות הקומיקס אלקטרה.
את הסרט ביים רוב באומן ומככבים בו ג'ניפר גארנר, טרנס סטמפ, קריסטן פראוט וגוראן וישניץ'.
זהו סרט ההמשך לשובר הקופות דרדוויל.
לאחר שנהרגה בידי בולזאיי (בסרט "דרדוויל"), אלקטרה נצ'יוס חוזרת לחיים בידי אמן לחימה עיוור בשם סטיק.
היא נלקחת למצודת האימונים שלו כדי ללמוד קימגורה - משמעת לחימה עתיקה המספקת למתלמדיה יכולות חיזוי והחזרת המתים לתחיה.
עד מהרה, היא מסולקת מלימודיה עקב חוסר יכולתה להרפות מזעמה.
היא עוזבת ומשתמשת בכישוריה כדי להפוך לרוצחת שכירה.
אלקטרה מסתננת לאזור שמור היטב, הורגת את השומרים ומצליחה לשסף את מטרתה, דמרקו.
שנים לאחר מכן, הסוכן של אלקטרה, מקייב, מקבל הצעה ממקור בלתי ידוע להשתמש בשירותיה של אלקטרה, כאשר התנאי היחיד הוא שהיה למשך כמה ימים בדירה שכורה בה תתבצע ההתנקשות בטרם תתגלה זהות מטרותיה.
במהלך שהותה שם, נערה בשם אבי גונבת תכשיט ממנה.
אלקטרה פוגשת באביה, מארק, שמתנצל על מעשיה של בתו.
היא מוזמנת על ידי אבי לארוחת ערב בשמו של מארק.
מאוחר באותו יום, אלקטרה מגלה שלאבי יש הפרעה טורדנית-כפייתית בדיוק כמוה.
היא מפתחת קשר רומנטי למארק, ועד מהרה מגלה כי השניים הם המטרות אותן היא נשלחה לחסל.
היא מחליטה לחוס על חייהם ולעזוב, אך חוזרת כאשר מתברר לה כי מתנקשים מחליפים נשלחו בידי סינדיקט פשע של שכירי חרב נינג'ות בשם "היד" להשלים את המשימה.
בינתיים, רושי, ראש ארגון "היד", לומד על ניסיון ההתנקשות הכושל ומאפשר לבנו קיריגי לשלוח קבוצה משלו לחסל את אלקטרה ולהשיב את אבי, הנחשבת ל"אוצר" אותו הם מחפשים.
אלקטרה מנסה להסתיר את מארק ואבי אצל סטיק, אך הוא מגרש אותה מעליו על כך שהיא בחרה להגן עליהם במקום.
היא נוסעת עימם לביתו הכפרי של מקייב, למסתור, אך קיריגי וחבורתו עוקבים אחריהם.
אלקטרה חשה בנוכחותם, ונמלטת עם מארק ואבי דרך דלת מסתור אל מנהרה ומשם ליער, בעוד מקייב מעכב את המתנקשים.
לאחר שהרגו את מקייב, קיריגי והמתנקשים צדים אחר אלקטרה, מארק ואבי ביער הסמוך.
אלקטרה נלחמת בסטון ומהתלת בו לשבור עץ ענק שמרסק אותו.
אבי ומארק מגנים על עצמם מפני קינקו, והורגים אותו באמצעות אחד מפגיוניו.
אלקטרה צופה באבי ומופתעת לגלות שיש לה כישורי לחימה.
בזמן שדעתה מוסחת, טיפואיד מעניקה לה נשיקת מוות רעילה המשתקת את אלקטרה.
אבי מנסה להתערב אך נלכדת בידי קיריגי.
לפתע מופיעים סטיק וחבורת נינג'ות שמצילים את השלושה מהמתנקשים.
הם חוזרים למצודת האימונים של סטיק, שמגלה כי אבי היא ילדת פלא בעלת כישורי לחימה, בה חושק ארגון "היד" למטרותיו המרושעות.
לאחר שאלקטרה נרפאת מרעלה של טיפואיד, היא מגלה שסטיק הוא זה שארגן את חוזה החיסול של מארק ואבי כדי לבחון את מידת רחמיה של אלקטרה.
במאמץ לאפשר לאבי לנהל חיים רגילים, אלקטרה מקרינה עצמה אסטרלית לקיריגי ומזמינה אותו לקרב, כשהמנצח יזכה באבי לצורך מטרותיו.
אלקטרה חוזרת למקום ילדותה בו היא נפגשת עם קיריגי ונזכרת כי הוא זה שהרג את אמה.
היא נלחמת בו בעזרת חרבות הסאי שלה, אך מובסת.
כאשר קיריגי מתכונן להרגה, אבי מתערבת ומסיחה את דעתו מספיק זמן כדי שאלקטרה תתאושש.
השתיים נמלטות למבוך גינה אך דרכיהם נפרדות כאשר אבי נלכדת בידי נחשים שנשלחו בידי טאטו.
אלקטרה מוצאת אותו ושוברת את מפרקתו בשעה שהוא נמצא בטרנס השליטה בחיות שלו.
היא מתעמתת בשנית עם קיריגי, אותו היא לבסוף הורגת כאשר היא צופה את מהלכיו ודוקרת אותו בעזרת חרב הסאי שלה.
טיפואיד מקנאה במצבה של אבי כ"אוצר" ומרעילה אותה, אולם אלקטרה הורגת אותה.
אלקטרה נושאת את גופתה של אבי לבית ומצליחה להחיות אותה מחדש, בכך היא לומדת לשלוט בקימגורה.
היא נפרדת לשלום ממארק ואבי ובבואה לעזוב, היא נפגשת עם סטיק, שאומר לה שלעיתים חיים שניים לפעמים טובים יותר מהראשונים.
ג'ניפר גארנר – אלקטרה נצ'יוס, מתנקשת שכירה.
טרנס סטמפ – סטיק, אמן לחימה עיוור שאימן את אלקטרה בדרכי הקימגורה.
גוראן ויז'נצ'יק – מארק מילר
קריסטן פראוט – אבי מילר
קולין קנינגהאם – מקייב, סוכנה של אלקטרה לשירותיה כרוצחת שכירה.
ויל יון לי – קיריגי, חבר בארגון "היד" המסתורי.
נטאשה מלטה – טיפואיד, חברה בארגון "היד", המסוגלת להרעיל כל דבר אשר בדרכה.
בוב סאפ – סטון, חבר ארגון "היד", בעל כוח על-אנושי, חסין פיזית מפני כל דבר הנקרה בדרכו.
כריס אקרמן – טאטו, חבר ארגון "היד", המסוגל לזמן חיות אלמותיות מקעקועים שעל גופו.
אדיסון טי ריביירו – קינקו, חבר ארגון "היד", בעל יכולת מהירות עצומה וזריזות תוך שמירה על שיווי משקל.
קרי הירויוקי טגווה – רושי, ראש ארגון "היד" ואביו של קיריגי.
ג'ייסון אייזקס – דמרקו (ללא קרדיט), מטרתה הראשונה של אלקטרה כרוצחת שכירה
בן אפלק – מאט מורדוק/דרדוויל
אלקטרה שוחרר לאקרנים ב-14 בינואר 2005 בארצות הברית ב-3,204 תיאטראות.
בסוף השבוע הראשון להקרנתו, הוא לקח מקום חמישי, עם סכום הכנסות של $12,804,793. בסוף שבוע השני להקרנתו הוא צבר סכום הכנסות של $3,964,598, ירידה של כ-69 אחוזים מסוף השבוע הראשון להקרנתו.
בסך הכל, סכום רווחיו הכולל עמד על $56,681,566 מיליון דולר - $24,409,722 בארצות הברית בלבד, ו-$32,271,844 ברחבי העולם, הסכום הנמוך ביותר באותה תקופה לדמות קומיקס של מארוול.
הסרט אלקטרה קיבל תגובות שליליות מהמבקרים.
באתר הביקורות Rotten Tomatoes, הסרט צבר רייטינג ממוצע של 3.7 מתוך 10, וציון כללי של 10% בהתבסס על 151 ביקורות (15 ביקורות "טריות" לעומת 136 "רקובות").
כמו כן, אתר Metacritic העניק ציון 34 מתוך 100, וזאת בעקבות ביקורות שליליות בעיקר.
ה-DVD של הסרט יצא ב-5 באפריל 2005, וכלל מספר סצנות מחוקות הכוללות הופעת אורח של בן אפלק, שכיכב בסרט דרדוויל לצידה של גארנר.
גרסת במאי מורחבת ומעט ערוכה של הסרט יצאה בפורמט שני דיסקים באוקטובר 2005, אולם שלא כמו גרסת הבמאי של הסרט דרדוויל, שהוסיפה כ-30 דקות לאורך הכולל של הסרט, גרסת הבמאי של אלקטרה הוסיפה כ-3 דקות לזמן הכולל.
הביקורות לגרסה זו גם לא היו בעד, כאשר איכות העברת המידע בוקרה.
גרסת Blu-ray של הסרט יצא לאורה ב-19 באוקטובר 2009 וכללה את הגרסה המורחבת של הסרט.
פסקול הסרט יצא ב-2005 וכלל מספר רצועות פוסט-גראנג' של אמנים כאוונסנס, אלטר ברידג' ו-Taking Back Sunday.
במיתולוגיה היוונית, הפליאדה אלקטרה (יוונית: Ηλέκτρα) היא אחת משבע הבנות של אטלס ופלאיונה.
לפי האגדה, אלקטרה עוברה על ידי זאוס וילדה לו שני בנים, את יאסיון ואת דרדאנוס, שהיה מייסד טרויה ומאבותיו של פריאמוס.
לפי אחד המקורות, היא הפליאדה האובדת, שנעלמת בשל היגון שאחז בה לאחר חורבן טרויה.
משמעות שמה ביוונית הוא "ענבר", "נוצץ" ו"בוהק".
אלקטרה הופקדה על טיפוח וגידול הרמוניה, בתם הלא חוקית של אפרודיטה וארס.
לפי מקורות אחרים, היא ילדה את הרמוניה מזאוס.
האי סמותראקי מקודש לה, וגם מסופר כי האי האגדי אלקטריס קרוי על שמה.
על שמה נקרא כוכב מקבוצת שור.
אלקטרה היא להקת רוק ישראלית המושפעת ממוזיקת פופ ומוזיקת סול משנות השישים, ומגראז' רוק, פאנק רוק (Punk rock) וסקא מסוף שנות השבעים.
חברי הלהקה הם: ניצן חורש - גיטרה ושירה, דורון פרחי - גיטרת בס וקולות, ובועז וולף - תופים, קולות וקלידים.
הלהקה חתומה בחברת התקליטים הישראלית אנובה.
ההרכב ערך הופעותיו הראשונות בתל אביב עוד בשנת 2001.
את הלהקה הקימו הגיטריסט ניצן חורש והבסיסט ניר פרידנברג.
בשנת 2004, עוד בטרם השקת אלבום הבכורה של אלקטרה, הוציא ההרכב - בגלגולים שונים מיני-אלבום ראשון "Come Inside" ולאחריו את הסינגל "Better Sound", שעוררו עניין בסצנה המקומית.
בשנת 2009 הוחתמה אלקטרה בחברת התקליטים אנובה, ולאחר כשנה הוציאה לאור את אלבומה הראשון "Heartbreaks For Fools", בהפקתו המוזיקלית של ברוך בן יצחק מלהקת רוקפור.
על המיקסים הופקדו רן שם טוב (איזבו) ובועז וולף מהלהקה.
האלבום חצה את גבולות סצנת האינדי וזכה לחשיפה כלל ארצית ותקשורתית נרחבת.
הסינגל "Coming to Get You!" מתוכו זכה להשמעות רבות בתחנות הרדיו השונות בארץ, כולל "פלייליסט היום" בגלגלצ.
גם הסינגלים "Dawn of Summer" ו-"You Don't Own Me", האחרון ביצוע לשירה של לסלי גור משנות השישים, זכו להשמעות רבות בתחנות הרדיו השונות, וכן נכנסו ל"פלייליסט לילה" של גלגלצ.
לאחר צאת האלבום הפיקה אלקטרה שלושה קליפים: "Dawn of Summer" בבימוי אסף בילט, "Radio On" בבימוי שי פלג, ו-"Coming to Get You!" בבימוי רועי רז.
"Coming to Get You!" והשיר "Radio On" מתוך האלבום נכנסו לרשימות שידור של תחנות קולג'ים בארצות הברית וכן תחנות רדיו אירופאיות שונות.
בפברואר 2011 שחררה הלהקה אי.פי בן שישה שירים בשם "Songs They Taught Electra".
הדיסק כולל גרסאות כיסוי של אלקטרה למקורות השפעה מגוונים שלה: "The Israelites" של דזמונד דקר, "Emergency" של להקת ה-Pאנק 999, "You Don't Own Me" של לסלי גור, "Shortnin' Bread" - שיר עם אמריקאי, "World Shut Your Mouth" של ג'וליאן קופ, וכן להיט הדיסקו "I Feel Love" של דונה סאמר.
את האי.פי הפיק ברוך בן יצחק, ועל המיקסים היה אמון בועז וולף.
בינואר 2012 נכנסה אלקטרה להקלטות אלבומה המלא השני "Second Hand Love" אשר אף הוא הוקלט באולפני אנובה.
האלבום ראה אור ב-25 בנובמבר 2012, וזכה לביקורות חיוביות.
הסינגלים "Charge!" ו-"Starve" נכנסו ל"פלייליסט הערב" בגלגלצ, "Start All Over" נכנס ל"פלייליסט היום" בגלגלצ.
הקליפים לשירים הללו, כמו גם ל-"Sirens (San Diego)" ו-"Time And Place", שנעשו על ידי חברי הלהקה, יחד עם רועי פרייליך ואיתי לנדאו, נכנסו לרשימות השידור בערוצים 24 ו-MTV ישראל.
הסינגל "Charge!" נכנס לרשימות השידור במגוון תחנות רדיו בגרמניה.
ב-2010 הוזמנה אלקטרה לחמם את להקת ART BRUT האנגלית במועדון הבארבי בתל אביב, ובינואר 2011 חיממה את הלהקה THE FALL באותו המקום.
עוד העלתה אלקטרה מופע עם חטיבת כלי נשיפה (המנגנת גם בתקליטי הלהקה, ואשר חבריה הם האחים ספי ועונגי ציזלינג, עידית מינצר ועידו קרצ'מר), בנוסף למופע אקוסטי ללא כל הגברה, וכן מופעים משותפים עם הלהקות נערות ריינס ורוקפור.
בהופעות אחרות אירחה אלקטרה את הראפר קוואמי, עוזי פיינרמן, רם אוריון, רוגל אלפר, איש הרדיו יואב קוטנר, ואחרים.
בין היתר הלהקה הופיעה באירוע יום ההולדת ה-60 לתחנת גלי צה"ל, אירוע ההשקה של חברת האופנה קסטרו, אירוע גיליון ה-50 של מגזין "טיימאאוט", פסטיבלי "רוק עצמאות" ו"אינדינגב", אולפן "ליגת האלופות" בערוץ הספורט, "הינשופים" בערוץ 8, ועוד כהנה.
בהקלטות, אלקטרה שיתפה גם עם מוזיקאים אלקטרוניים דוגמת Rex Axes, נדב רביד, גיא גרבר, סאבו וגלברט שהכינו רמיקסים לסינגלים של הלהקה, וגם עם צמד הרגאמפין אקסום.
בהשקת האלבום השני במועדון הבארבי (9 בינואר 2013) הלהקה העלתה מופע בהשתתפות חטיבת כלי קשת, שכלל גם את הזמרת אמילי קרפל ואת מפיק הלהקה ברוך בן יצחק.
במרץ 2011 יצאה הלהקה לסיבוב הופעות עם שירי האלבום "Heartbreaks for fools" בניו יורק ובאוסטין, טקסס, שם התארחה הלהקה בכנס המוזיקה הבינלאומי SXSW.
בין הביקורות על הופעותיה בארצות הברית, מגזין התרבות האמריקאי Paste ציין את אלקטרה כאחת הלהקות הבולטות בפסטיבל לאותה שנה.
באוקטובר 2011 יצאה הלהקה לסיבוב הופעות מחוף לחוף בארצות הברית, שנמשך כחודש ימים.
בין היתר הופיעה אלקטרה בפסטיבל CMJ בניו יורק וב-Culture Collide בלוס אנג'לס.
הלהקה זכתה לביקורת חיובית בכלי תקשורת אמריקאיים כ-L.A Weekly, Campus Circle ו-Filter.
במהלך ספטמבר 2012 יצאה הלהקה לסיבוב הופעות בגרמניה, בעקבותיו הוחתמה בסוכנות הבוקינג הגרמנית Tapete.
במרץ 2013 אלקטרה יצאה להופיע בחוף המזרחי בארצות הברית, ובאפריל ברחבי גרמניה - שם ראה אור הסינגל "Charge!" אשר נכנס לרשימות שידור במגוון תחנות רדיו.
אלקטרה מתאפיינת בסגנון לבוש מוקפד, המושפע אסתטית מלהקות משנות השישים והשבעים בלונדון וניו יורק.
בראיונות עיתונאיים שונים, הציגה קו אידאולוגי לוחמני בנושאי תרבות, חברה ופוליטיקה, והדגישה את חשיבותה של קהילת מוזיקאי האינדי ככוח נגד למיינסטרים המוזיקלי ותרבות הריאליטי בישראל.
פסיכופת צעיר // עם רוגל אלפר (2011)
אלקטרה נאצ'יוס היא דמות בדיונית של אנטי גיבורה המופיעה בחוברות הקומיקס דרדוויל ביקום מארוול קומיקס.
דמותה הופיעה לראשונה בחוברת Daredevil #168 מינואר 1981, ונוצרה בידי הכותב והמאייר פרנק מילר.
אלקטרה היא קונואיצ'י - מתנקשת נינג'ה ממין נקבה ממוצא יווני, הנושאת צמד פגיונות סאי ככלי נשקה העיקריים.
היא מושא אהבתו של גיבור-העל דרדוויל, אם כי מזגה האלים וסגנון חייה כשכירת חרב מפריד בין השניים.
דמותה הופיעה גם כדמות משנה לחבר האקס-מן וולברין.
את דמותה בסרטי הלייב אקשן "דרדוויל" "אלקטרה" ו"דדפול & וולברין" גילמה השחקנית ג'ניפר גארנר.
בעונתה השנייה של סדרת הטלוויזיה "דרדוויל", וכן במיני-סדרה "המגנים", מגלמת את דמותה השחקנית אלודי יונג.
אלקטרה נולדה באי יווני השוכן לחופי הים האגאי להוגו קוסטס וכריסטינה נצ'יוס, ולה אח בוגר בשם אורסטס נצ'יוס.
קיימות שתי גרסאות סותרות בנוגע להיסטוריה המשפחתית של אלקטרה נצ'יוס.
לפי Elektra: Root of Evil #1-4 (מרץ-יוני 1995), אביה היה דיפלומט אשר קיבל תפקיד ראשון ונכסף כשגריר במדינה בלתי ידועה.
אולם, דרכיהם של הוגו ואשתו נפרדו.
כריסטינה החלה בפרשיות אהבים רבות אותן לא שמרה בסוד, דבר שהביש את בעלה עד מאוד.
הדעה הפופולרית בחוגים הדיפלומטיים קבעה שגבר שאינו מסוגל לשלוט באשתו, אינו ראוי לקחת חלק בקבלת החלטות הנוגעות לגורלו של העולם.
כאשר כריסטינה הייתה בהריון בפעם השנייה, הוגו היה בטוח שהילד אינו שלו.
הוגו התוודה בפני בנו המתבגר שאמו הייתה פרוצה אשר ביישה את כבוד המשפחה.
אורסטס הבטיח לאביו שכריסטינה יותר לא תבייש אותם, אך הוגו כשל בהבנת פשר דבריו.
ב-13 באוגוסט של אותה שנה, הזוג נפש בים האגאי כאשר הליקופטר פתח באש לעברם, והמתנקשים השאירו אותם למות.
הזוג נלקח לבית חולים קרוב.
כריסטינה הביאה לעולם את בתה אלקטרה ומתה מיד לאחר הלידה, והוגו שרד את פציעותיו.
אורסטס שכר את המתנקשים כדי להבטיח בדרך עקיפה את הירצחה של אמו.
הוא נבעת מעצם המחשבה של רצח אב וברח מהבית.
הוגו הפך למשפחה היחידה שנותרה לאלקטרה.
בתחילה, לא הייתה לו כל כוונה לגדל את הילדה הממזרה, אולם, בדיקת אבהות קבעה כי הילדה אכן שלו.
הוגו לא הצטער על אובדן כריסטינה אך גם הכיר לה תודה על כך שהעניקה לו בת.
הוא ארגן מצבה שתונח על קברה, אם כי תמונות של אריניה על המצבה רמזו כי כריסטינה הייתה אחראית למותה שלה.
בהדרגה הוגו החל להעריץ את אלקטרה.
הוא כינה אותה "ענבר הקטנה" שלו והרעיף עליה מתנות.
מתנתה האהובה ביותר הייתה כלב מחמד בשם אגממנון, כחלק מהרגלו של הוגו לתת שמות לבני משפחתו לפי בית אטראוס.
הכלב נהרג כאשר אלקטרה בת התשע הותקפה בידי חוטפים.
החוטפים נהרגו בידי אורסטס, שגדל להפוך לאמן לחימה לאחר שעזב את ביתו.
אורסטס לא הסביר את פשר נוכחותו שם, והציג את עצמו לאחותו הקטנה בטרם נעלם שוב.
אולם, לאורסטס הייתה השפעה ניכרת על חייה, כאשר הוא ייעץ לאביו שאלקטרה תלמד הגנה עצמית.
הוגו שכר את שירותיו של סנסיי שלימד אותה אמנויות לחימה והקנה לה כישורים בתחום.
גרסה סותרת לסיפור המקור נכתבה על ידי לארי האמה ואוירה בידי מייק דיאודטו וסופרה בחוברת Elektra Vol.2 #18 (מאי 1998) לוולברין בידי חבר משפחה העונה לשם סטאוורוס, שלכאורה פגש את בני הזוג נצ'יוס בתקופת מלחמת העולם השנייה, בזמן בו יוון נכבשה בידי גרמניה הנאצית.
באותה תקופה סטאוורוס הנהיג תנועת מחתרת יוונית קטנה.
הוגו, שהיה צעיר מכפי שתואר בגרסה הראשונה, הנהיג תא חשאי גדול יותר שפעל באותה תקופה, ובו כריסטינה בת ה-15 פעלה כשליחה.
היא העבירה לסטאוורוס מסר יום אחד ובו פקודה להצטרף לקומנדנט ולהילחם תחת חסותו.
סטאוורוס הגיב לפקודה שחצנית זו בצחוק רועם עד אשר כריסטינה הוציאה את נשקה ואיימה עליו.
ביום שלאחר מכן, סטאוורוס הצטרף למנהיג אשר יכל בכזו אפקטיביות להשפיע על נאמניו.
כריסטינה הוכיחה את ערכה פעמים רבות בזמן פעילות המחתרת.
היא התחתנה עם הוגו לאחר המלחמה.
הם לא השתתפו במלחמת האזרחים ביוון, אם כי מלחמה זו עלתה לכריסטינה בחייה.
היא הייתה בחודש השמיני להריונה בזמן שהוגו נסע לאתונה, אטיקה בעניינים ממשלתיים.
סטאוורוס נשאר מאחור כדי לטפל בה.
הוא לקח אותה למרפאה ובמשך שעה היה חופשי לעשות כרצונו.
במשך אותה שעה, אדם המחשיב את עצמו לפטריוט אך היה מבוקש בידי הצבא היווני, פלש למרפאה.
הוא הרג את הדוקטור והתכוון לקחת את החולה שלו כבת ערובה.
כריסטינה ניסתה לשכנע אותו להפסיק את האלימות המיותרת, אך נורתה בחזה.
היא השתמשה באימוני הקרב שלה כדי להכניע את האיש, והייתה צריכה למנוע מהחולים האחרים מלרמוס את אותו איש, שכבר הוכנע.
או אז, היא נכנעה לפצעיה האנושיים ונאלצה לעבור לידה מוקדמת - אלקטרה נולדה על רצפת הקליניקה, מוכתמת בדם אמה, שמתה בטרם שמעה את בכיה הראשון של ילדתה שאך נולדה.
שתי הסתירות הנוגעות למותה של כריסטינה אינן ניתנות ליישוב.
נוסף על כך, חוברת Elektra: Assassin #1 בכתיבתו של פרנק מילר ובאיורו של ביל סיינקביץ (אוגוסט 1986) הניחה עמימות במערכת יחסיה של אלקטרה עם אביה.
אלקטרה הבוגרת זכרה במעומעם שאביה היה אונס אותה בגיל 5. שנים של ייעוץ וטיפול תרופתי שכנעו אותה שמדובר בזיכרון שגוי, אך הספק נשאר.
זיכרון נוסף מגיל 6 ראה אותה יושבת בחיקו כשהוא משווה אותה לחתול, ככל הנראה לחתול צ'שייר מהרפתקאות אליס בארץ הפלאות של הסופר לואיס קרול.
היא גדלה קרובה לאביה אך לעיתים קרובות נרדפה בידי חזיונות אפלים וקולות ללא כל מקור נראה לעין.
תגובתה לקולות הייתה פגיעה עצמית.
לבסוף אביה שלח אותה לטיפול פסיכולוגי שמטרתו הייתה לייצב את מצבה.
לא ברור אם מצבה אכן התייצב או שהרושם היה חיצוני בלבד.
הוגו נאצ'יוס הפך ברבות הימים לשגריר יוון בארצות הברית.
אלקטרה בת ה-19 החלה ללמוד באוניברסיטת קולומביה, ניו יורק, שם פגשה באיש אשר יהפוך לחברה, מאט מורדוק.
שנה לאחר מכן, אלקטרה ואביה נחטפו בידי טרוריסטים.
מאט חבש מסיכה בפעם הראשונה ויצא למשימת חילוץ.
אלקטרה ניצלה את הסחת הדעת ונלחמה בכמה מהטרוריסטים, אולם אחד מהם נפל מהחלון.
המשטרה טעתה לחשוב שהטרוריסטים מתחילים לזרוק את בני הערובה מהחלון, ופתחו באש.
הם הרגו את האדם שעמד קרוב יותר לחלון - הוגו נאצ'יוס, ממש לעיני בתו.
היא הפסיקה את לימודיה וחזרה לסין כדי ללמוד אמנויות לחימה.
סטיק, חבר מובלעת טריטוריאלית בשם "הטיהור" (The Chaste), זיהה את האפלה השוכנת בנשמתה וניסה לאמן אותה בעצמו, אך היא צידדה עם ארגון "היד", פלג מיסטי של נינג'ות, שאימן אותה כמתנקשת.
מאוחר יותר, היא עזבה אותם והחלה לפעול עצמאית, כאשר היא פגשה במורדוק בשנית - הפעם בזהותו כדרדוויל.
היא נלחמה בו כדי שיעזור לה ללכוד פושע בשם אלריק ולנקוויסט, והוא בתורו הציל אותה ממוות בטוח.
עד מהרה היא למדה על זהותו הכפולה, ולמרות שהשניים נלחמו יחדיו נגד ארגון "היד", הם מצאו עצמם גם מתעמתים זה מול זה.
מלחמתם הראשונה הציבה את השניים מול נבל-העל גלדיאטור, שלאחריו אלקטרה נלחמה בקיריגי, מתנקש נינג'ה מארגון "היד" שהוחזר לחיים, וכעת הפך ליריב שקול וחזק.
אלקטרה הפכה למתנקשת הבכירה בשירותו של קינגפין, בוס העולם התחתון של ניו יורק.
היא ניסתה להרוג את דרדוויל לאחר זה ניסה למנוע ממנה לרדוף אחר בן יוריק, עיתונאי חוקר ב"דיילי ביוגל".
או אז, הקינגפין שכר אותה להרוג את חברו הטוב של מאט, פרנקלין "פוגי" נלסון.
כשנלסון זיהה אותה כחברתו של מאט לספסל הלימודים, היא לא הייתה מסוגלת להורגו.
אלקטרה נדקרה באופן אנוש מהסאי שלה בקרב מול בולזאיי שנועד להכריע מי מהם יעמוד לשירותו של הקינגפין.
אלקטרה הצליחה לזחול לביתו של דרדוויל בטרם מתה בזרועותיו, כאשר בולזאיי צופה בשניהם - חבוי בקהל אשר צפה במתרחש.
מאוחר יותר, חברי ארגון "היד" גנבו את גופתה וניסו להחיותה.
דרדוויל, בעזרתו של סטון - חבר מסדרו של סטיק - התערב והביס את הנינג'ות.
הוא ניסה בעצמו להחיות אותה, אך נכשל, אם כי הצליח לטהר את נשמתה.
בסופו של דבר, גופתה של אלקטרה נעלמה, כמו גם סטון.
שנים לאחר מכן, סטיק שלח אותה לעזור לחבר האקס-מן וולברין, בזמן בו הוא עבר רגרסיה לצורה חייתית יותר.
היא נשארה איתו ועזרה לו לחשוב ולהתנהג שוב כאדם.
זמן מה לאחר מפגשה עם וולברין, התגלה כי כאשר אלקטרה הוחזרה לחיים בידי סטון, אישיותה האפלה נפרדה ממנה והועברה לגוף גשמי כתוצאה מהריטואל אותו ביצע דרדוויל.
חציה האפל, שכעת נקרא אריניס, לחם בה ונהרג בסופו של דבר על ידה, מה שהחזיר את צידה האפל לנשמתה.
היא נשכרה בידי מנהיג סוכנות S.H.I.E.L.D, ניק פיורי, כדי להתנקש בחייו של מנהיג עיראק אשר כרת ברית עם הארגון המרושע הידרה ולהשיג את מפתח סקורפיו ממנו.
זאת הוא עשה כדי להימנע מלתת דין וחשבון בחוגים פוליטיים מסוימים.
לאורך הדרך, ארגון הידרה ניסה לשכור את שירותיה, אך היא סירבה.
הארגון שלח בעקבותיה את הסמוראי הכסוף, ונראה כי היא הרגה אותו, אם כי הוא מופיע בריא ושלם בחוברות קומיקס אחרות.
כאשר היא השיגה את מפתח סקורפיו, היא סירבה לתת אותו לפיורי, משום שהאמינה כי לא ניתן יהיה לסמוך עליו כשברשותו נשק עוצמתי שכזה.
במקום זאת, היא נתנה את המפתח לשוטר אשר הרג את אביה והיא ציינה בפניו שיש לו חוב כלפיה וכי נאסר עליו לאכזב אותה.
כאשר הידרה וארגון "היד" איחדו כוחות והרגו מספר גיבורי-על כדי להחיותם כלוחמים משלהם - כולל את וולברין, שהפך למכונת ההריגה המושלמת שלהם - ניק פיורי גייס את אלקטרה לעזרת ארגון S.H.I.E.L.D בהתבסס על מערכת היחסים שלה עם וולברין ועל עברה עם ארגון "היד".
היא ניסתה למנוע מוולברין להרוג אחרים ולשנות אותו חזרה למצבו הקודם.
במהלך קרב עם "היד", אלקטרה נהרגה והוחייתה מחדש כלוחמת הארגון, ובסופו של דבר הפכה למנהיגתו.
ביחד עם גיבורי-על אחרים שהוסוו ללוחמי "היד", היא התקיפה את כוחותיו של פיורי, פצעה אותו אנושות וגרמה להשמדת נושאת המטוסים המרחפת, שמשמשת כמפקדת סוכנות S.H.I.E.L.D.
הודות לסוכנות "המגן", וולברין שב לאיתנו ודרש נקמה.
בזמן קרב עם אלקטרה, היא דיברה אליו מנטלית הודות לכוחותיה החדשים שניתנו לה מארגון "היד".
היא הסבירה לו שהריגתה בידי "היד" הייתה חלק מתוכניתה כל אותה עת.
תחייתה המחודשת והסתננותה לארגון גרמה להם לחשוב כי הצליחו להחזירה לחיים כלוחמת שטופת מוח משלהם.
בנוסף, היא אמרה לו ששניהם יפילו את "היד" ואת הידרה יחדיו.
הם נלחמו נגד נינג'ות הארגון ויצאו כשידם על העליונה.
אולם, המוטאנט גורגון התקיף את אלקטרה ועקף את חסימותיה המנטליות, מה שאפשר לו לגלות היכן מטופל פיורי על פציעותיו.
הוא השתגר יחד עם אלקטרה למקום הימצאו של פיורי כדי להורגו, אך הוא הובס לבסוף בידי וולברין, שהשתמש בכוחותיו כנגדו.
עקבותיה של אלקטרה נעלמו, וככל הנראה היא עברה למזרח אירופה, שם הקימה גרסה מיליטנטית משלה לארגון "היד".
הלכה למעשה, באותה תקופה היא נחטפה בידי גזע הסקרול והוחלפה במתחזה.
אלקטרה צצה מחדש, ונדמה שהיא הושחתה בידי ארגון "היד".
היא הורגת, מחייה מחדש ולוכדת את פורעת החוק מיה לופז, בהתכוונה להשתמש בה כנשק.
האוונג'רס החדשים מצילים את לופז, והיא דוקרת את אלקטרה למוות.
אולם, בעת מותה מתברר כי מדובר במתחזה מגזע הסקרול משני הצורה.
מותה מביאם למסקנה שהסקרול בלתי ניתנים לגילוי על ידי בעלי החישה המוגברת של הקבוצה, כמו ספיידרמן, וולברין ודוקטור סטריינג'.
הגופה ניתנת לאיירון מן בידי ספיידרוומן.
אלקטרה האמיתית התבררה כבריאה ושלמה על אחת מספינותיהם של הסקרול והשתחררה מכלאה בקרב האחרון בין גיבורי-העל לסקרול הפולשים.
איירון מן מיד מורה על החזקתה במעצר הגנתי במתקני S.H.I.E.L.D.
אלקטרה היא היחידה שעברה ניסויים ועינויים רבים כאשר הייתה שבויה בידי הסקרול, והיא נחלשה בעקבות מספר רב של פציעות.
נורמן אוסבורן פוקד על לקיחתה למחקר ולניטור כדי להבין כיצד קרה הדבר.
שכיר החרב פלדין פורץ לתוך ארגון H.A.M.M.E.R (לשעבר S.H.I.E.L.D) ומתכוון להרוג את אלקטרה בעקבות פרס על ראשה.
היא מתגברת עליו ומאלצת אותו למסור לה את המפתחות לשחרורה.
לפני שהיא עוזבת, היא רוצחת את החוקר שגרם לעינוייה הרבים.
במנוסתה לעבר משרדו של מאט מורדוק כדי להשיג ציוד רפואי, היא מתגברת על סוכנים רבים של ארגון H.A.M.M.E.R.
פוגי נלסון מגלה אותה, והיא מתמוטטת מרוב איבוד דם.
אלקטרה מתעוררת כשהיא כבולה למיטת חולים בקליניקה.
האחות אשר במשמרת לילה אומרת לה שהיא כבלה אותה לביטחונה שלה, אך אלקטרה משתחררת מכבלה בקלות.
שיחתן מופרעת כאשר מתנקשת בשם ניקו פורצת פנימה ומנסה להרוג את שתיהן.
אלקטרה שולחת את ניקו החוצה מהחלון ומחמשת את עצמה בכלי הנשק שלה.
היא קופצת לסמטה ונלחמת בניקו, רק כדי לגלות שמתנקש נוסף בשם קרמיין נשלח לחסל אותה בעזרת רובה צלפים מאחד הגגות.
היא מצליחה להביס את ניקו תוך שהיא מתחמקת מיריותיו של קרמיין, ומשיגה מניקו מידע אודות הסיבות לניסיון חיסולה.
על הגג, קרמיין נרצח בידי בולזאיי - המחופש להוקאיי, שנשלח בידי אוסבורן להרוג את אלקטרה.
אלקטרה מטפסת לראש הבניין כדי להתעמת מול המתנקש השלישי, ומופתעת לגלות שמדובר בבולזאיי.
למרות שהיא מהססת בתחילה, היא מחליטה להתמודד מול רוצחה.
השניים מתחילים להילחם כאשר ניקו מגיעה לגג כדי לבדוק את שלומו של קרמיין.
בולזאיי מנסה להרוג אותה בעזרת חץ תכסיס מלא בסם, אך היא ניצלת בידי אלקטרה, שנפגעת מהחץ בעצמה והסם מוחדר למערכת העצבים שלה.
או אז, בולזאיי בועט באלקטרה המורדמת מהגג, אך היא נוחתת בשלום.
הוא דולק בעקבותיה ומנסה לפגוע בה בעזרת הסאי שלה, בדומה לפעם הראשונה בה הצליח להרגה, אך הפעם היא מצליחה לפגוע בגבו בעזרת אחד מחיציו.
ניקו מפריעה לקרב פעם נוספת ומנסה לירות בבולזאיי תוך כדי מנוסתו, ומתעמתת מול אלקטרה המסוממת וחסרת האונים.
סוכני H.A.M.M.E.R מגיעים ויורים בניקו, אך הם נהרגים בידי וולברין בטרם הם מצליחים לחסל את אלקטרה.
לאחר שהם נמלטים מהארגון הרודף אחריהם, אלקטרה מנסה להתעמת מול אלה המאיימים לחסלה ולסיים את העניין בדרכי שלום.
היא מגלה שסוכן S.H.I.E.L.D לשעבר בשם בראדרס הוא זה ששם פרס על ראשה.
הוא אומר לה שהיא אחראית למותם של סוכנים רבים במהלך תקרית בלאקהוק.
אלקטרה אינה זוכרת את אשר התרחש ומבקשת לפתור את הסכסוך ללא כל שפיכות דמים.
היא אומרת לניקו ולבראדרס שהאחראית למעשה הייתה המתחזה מגזע הסקרול.
נורמן אוסבורן מופיע, ומגלה כי היא נחטפה לאחר המתקפה על נושאת המטוסים המרחפת.
היא אינה זוכרת דבר משום שהשתמשה בתכסיס מחשבתי על-מנת לדחוק החוצה את המאורעות הסובבות את החייאתה כדי למנוע מהסקרול להשיג ידם על המידע.
אוסבורן מתעמר באלקטרה כדי שתבטל את התכסיס, והיא מסכימה.
מתברר כי למעשה היא אכן אשמה בפשעים אשר יוחסו לה.
בסופו של דבר היא הורגת את ניקו ואת בראדרס.
בטרם החלה קשת הסיפור העוסקת בארץ הצל, אלקטרה הצטרפה לצוות "קוד אדום" של הענק האדום, ונלחמה בקבוצת "אקס פורס" ובנבלת-על חדשה בשם הענקית האדומה.
בתוך הקבוצה, לאלקטרה היו סכסוכים רבים עם דדפול והמעניש.
באירועי "ארץ הצל", מאט מורדוק חוזר מיפן ולוקח מנהיגות על ארגון "היד", מתוך כוונה להפוך את הארגון לכוח השואף לצדק.
הוא בונה מתקן כליאה/מקדש בשם "ארץ הצל" (Shadowland) על חורבות בניין הרוס בשכונת הלס קיצ'ן.
סטיק מנסה לשכנע את אלקטרה לעצור את ארגון "היד" מלהשחית את מאט, אולם היא מסרבת בתואנה כי היא מעוניינת שמאט יהיה רוצח בדם קר כמוה.
היא משנה את עמדתה כאשר היא צופה בשידור הריגתו של בולזאיי בידי דרדוויל.
היא מצטרפת לשורות "היד" כדי להשיג מידע כיצד להסתנן לתוך מצודת "ארץ הצל".
היא פוגשת בדרדוויל ובטיפואיד מרי על קברו של בולזאיי בניסיון להחיותו מחדש.
היא עוזרת להגניב גיבורי-על למצודה ולעצור בעד דרדוויל מלהחיות את בולזאיי.
בקרב הפורץ ביניהם, שד של ארגון "היד" משתלט על דרדוויל.
איירון פיסט משתמש באנרגיית הצ'י שלו כדי לעזור בריפוי נשמתו של מאט.
אלקטרה נכנסת למוחו של מאט כדי לעזור לו לגרש מעליו את נוכחות השד.
מאט הורג את עצמו כדי למנוע מהשד לגרום להרס נוסף, ולאחר מכן אלקטרה מחייה אותו מחדש.
כחלק מהרצות הכותרים המחודשות, "מארוול עכשיו!", אלקטרה מצטרפת לקבוצת ת'נדרבולטס של הענק האדום.
כחלק מהרצתו של צ'יפ זדארסקי בקשת הסיפור "שלטון השטן", אלקטרה מבקשת את עזרתו של מורדוק בהקמת ארגון "האגרוף" במטרה להשמיד כל זכר לארגון "היד".
מורדוק אינו מעוניין בכך, וכדי להוכיח את מידת ראיותה, היא נוטלת את זהותו של דרדוויל ומגנה על הלס קיצ'ן בזמן שמורדוק נמצא בכלא.
יכולותיה העיקריות של אלקטרה הן ידע נרחב באמנויות לחימה ובכלי נשק.
היא למדה את האמנויות העתיקות של סין, סיאם ושל יפן.
היא אשפית לחימה עם הסאי היפני, נשק ברירת המחדל שלה.
כמו כן, היא מיומנת בשימוש בקטאנה, פגיונות, מטה בעל שלושה חלקים ושוריקנים.
בנוסף, היא שולטת במספר אמנויות לחימה כולל נינג'יטסו.
אלקטרה היא אתלטית ברמה אולימפית, חזקה בהתעמלות ובשחייה, ובעלת רמה גבוהה של כוח, מהירות, סיבולת, זריזות, רפלקסים, קואורדינציה ושיווי משקל.
היא חסינה מפני כאב, וחום וקור קיצוניים.
כמו כן, היא מסוגלת להישאר חבויה בין הצללים ולנוע במהירויות גבוהות, המאפשרות לה להיות נסתרת מן העין גם באור יום, מה שהופך אותה לרוצחת הטובה והיעילה ביותר ביקום מארוול.
אלקטרה הפגינה לעיתים גם את היכולת להפנט אנשים, ובתוך שכך לגרום להם לראות חזיונות ותופעות אחרות.
Elektra Lives Again #1 (מרץ 1990, רומן גרפי של אפיק קומיקס)
אלקטרו הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס.
הדמות המקורית הופיעה לראשונה בחוברת The Amazing Spider-Man #9 מפברואר 1964, ונוצרה על ידי הכותב סטן לי והמאייר סטיב דיטקו.
דמותה של פרנסין פריי, שנוצרה על ידי הכותב דן סלוט והמאייר אומברטו ראמוס, הופיעה לראשונה בחוברת Amazing Spider-Man Vol.3 #2 מיולי 2014, והפכה לאלקטרו השנייה בחוברת Amazing Spider-Man Vol.4 #17 מאוקטובר 2016.
אלקטרו הוא אלטר אגו אותו חלקו שתי דמויות - מקס דילון ופרנסין פריי.
מקסוול דילון היה טכנאי חשמל אשר בעקבות תאונת ברקים בעת שתיקן קו חשמל קיבל מוטגן שהפך אותו לקבל מהלך.
בתחילה, כוחותיו היו חלשים ביותר, לכן גנב ציוד חשמלי מתעשיות סטארק כדי לטעון את עצמו.
דילון בחר בקריירת פשע אחרי שהרג פושע במו ידיו, ונטל את השם אלקטרו.
קורבנו הראשון היה ג'יי ג'ונה ג'יימסון, עורך מערכת העיתון "הדיילי ביוגל", שהאשים את ספיידרמן בפשע אשר כביכול ביצע.
בעימות הראשון בין ספיידרמן לבין אלקטרו, ספיידרמן כמעט ונהרג כאשר נגע ביריבו מוליך החשמל, אך הצליח להשתמש בצינור השקיה כדי להמם אותו.
במרוצת השנים חבר דילון לקבוצות נבלי-על שונות, בהן "ששת המרושעים" ו"תריסר המרושעים", והמשיך בקריירת הפשע שלו תוך התמקדות בנקמה בספיידרמן.
בשנת 2014 גרם ספיידרמן לעומס יתר בכוחותיו של מקסוול, מה שגרם לפיצוץ ולביטול כוחותיו.
פרנסין פריי הייתה שותפתו של דילון לפני שאיבד את כוחותיו, שהייתה אובססיבית לנבלי-על כמעין אסקפיזם ומצאה את מותה בנשיקה עם דילון.
בשנת 2016 ניסה התן להחזיר לדילון את כוחותיו, שסירב תחילה וחזר בו אחרי החייאתה של פריי כשיבוט של התן.
גופו של דילון דחה את כוחותיו, שהועברו בהדרגה לפרנסין.
פרנסין, שכוחותיו של אלקטרו נספגו בה, נישקה את דילון וחשמלה אותו למוות.
דמותו של אלקטרו מדורגת במקום ה-87 ברשימת נבלי-העל הגדולים של כל הזמנים, לפי אתר IGN.
את דמותו בסרטי הלייב אקשן "ספיידרמן המופלא 2" ו"ספיידרמן: אין דרך הביתה" מגלם השחקן ג'יימי פוקס.
אלקטרו-אוסמוזה (או זרימה אלקטרו-אוסמוטית) היא תנועה של זורם עקב הפעלת שדה חשמלי בצינור קפילרי, ממברנות או מיקרו-תעלות.
חשיבותה של תופעה זו נובעת מכך שגודל המהירות בזרימה אלקטרו-אוסמוטית תלוי באופן ליניארי בעוצמת השדה שהופעל, בחומר ממנו עשויה התעלה ובתכונות של הנוזל, אך לא בממדי התעלה.
אלקטרו-אוסמוזה היא מרכיב חיוני בטכניקות הפרדה כימיות, בעיקר באלקטרופורזה קפילרית.
אלקטרו-אוסמוזה יכולה להתרחש במים לא מסוננים טבעיים, וגם בתמיסות בופר.
תופעת אלקטרו-אוסמוזה תוארה לראשונה בשנת 1809 על ידי פ.
הוא הראה כי מים יכולים לזרום דרך פקק העשוי מחרסינה כתוצאה מהפעלת מתח חשמלי.
חרסינה מורכבת מחלקיקים צפופים של סיליקה ומינרלים אחרים, ומים זורמים ברווחים הצרים שבין חלקיקים אלה בדיוק כפי שזה היה קורה דרך שפופרת זכוכית.
כל שילוב של אלקטרוליט (נוזל המכיל יונים חופשיים) ומוצק מבודד יגרום לאלקטרו-אוסמוזה, אך לשילוב של מים וסיליקה ההשפעה של האפקט היא ניכרת במיוחד, אם כי מתקבלות בדרך כלל מהירויות זרימה נמוכות - רק כמה מילימטרים לשנייה.
בגלל שיווי המשקל הכימי הקיים בין משטח המוצק ותמיסת האלקטרוליט נוצרת שכבה של יונים ניידים בעלי מטען חשמלי קבוע קרוב למשטח המוצק, המכונה השכבה החשמלית הכפולה .
כאשר מופעל שדה חשמלי המטען החשמלי בשכבה החשמלית הכפולה מתחיל לנוע הודות לכוח קולון וגורם לזרימה של כל הנוזל.
זאת הסיבה למקור השם: אלקטרו-אוסמוזה.
נכתוב את משוואות נאוויה-סטוקס ואת משואת הרציפות למקרה של אלקטרו-אוסמוזה.
משוואת התנע, בכתיב וקטורי, קרוב למשטח:
כאשר מהירות הנוזל, צפיפות הנוזל, צמיגות הנוזל,
נגזרת מלווה, צפיפות המטען החשמלי בשכבה חשמלית הכפולה
ו עוצמת השדה החשמלי ו-p הוא הלחץ כמו כן מתקיים: כאשר הוא פוטנציאל חשמלי הודות לשדה חיצוני שהופעל ו הוא פוטנציאל זטה על פני המשטח המוצק.
בנוסף מתקיימת משוואת לפלס המתארת את הפוטנציאל החשמלי הודות לשדה חיצוני שהופעל:
כמו כן, מתקיימת משוואת פואסון המתארת את הפוטנציאל החשמלי הודות לשדה הפנימי שנובע מפוטנציאל זטה:
עבור מקרה חד־ממדי נקבל שהמהירות רחוק מהמשטח היא קבועה ואחידה בחתך:
כאשר הוא סימון חילופי לפוטנציאל זטה.
הביטוי האחרון נקרא משוואת הלמולץ-שמולוצ'ובסקי.
נהוג להגדיר את המוביליות האלקטרו-אוסמוטית בצורה הבאה:
ואז מקבלים שעבור מוביליות קבועה - המהירות יחסית לעוצמת השדה שהופעל: .
הסדר גודל של מוביליות,, הוא .
בתופעת הזרימה האלקטרו-אוסמטית נעשה שימוש במכשירים של מיקרו-זרימה , אנליזה ועיבוד של קרקע ואנליזה כימית, והמאפיין המייחד של כל המערכות האלו הוא נוכחות של משטחים טעונים, העשויים בדרך כלל מתחמוצת.
אחד היישומים הבולטים של שימוש באלקטרו-אוסמוזה במכשירים של מיקרופלואידיקה הוא לצורך מחקר רפואי.
אחד הקשיים של מחקר רפואי הוא ערבוב והפרדה של נוזלים ברמה האטומית.
הבנה טובה יותר של בקרת הזרימה על ידי אלקטרו-אוסמוזה תעזור לחוקרים לערבב ולהפריד נוזלים, מה שיכול לתרום רבות למחקר המיקרוביולוגי והפרמקולוגי.
משאבה אלקטרו-אוסמוטית הא מכשיר הגורם להיווצרות זרימה או מפל לחץ עקב הפעלת שדה חשמלי.
אחד משימושי משאבה אלקטרו-אוסמוטית הוא שאיבת מים מאזורים מוצפים.
משתמשים באלקטרו-אוסמוזה לייבוש של כבול, חומר שמשמש כחומר דלק במדינות רבות.
בתא דלק אפקט האלקטרו-אוסמוזה גורם לפרוטונים לנוע דרך ממברנת אלקטרוליט פולימרי (PEM) על ידי כך להעברת של מולקולות מים מאנודה לקתודה.
אלקטרה נדל"ן בע"מ היא חברה ציבורית ישראלית שנוסדה בשנת 1972 ופועלת בתחומי הנדל"ן המניב בישראל ובחו"ל.
בעלת השליטה בחברה היא חברת אלקו החזקות.
מנכ"ל החברה הוא אמיר יניב.
מאז אוגוסט 2005 ניירות הערך של החברה נסחרים בבורסה לניירות ערך בתל אביב.
חברה לשווק והפצת מוצרי תעשייה בע"מ".
בשנת 1989 שונה שמה ל"אלקטרה אשראית בע"מ" ובאוגוסט 1994 שונה שמה לשם הנוכחי והיא החלה בפעילות בתחום הנדל"ן בישראל.
בשנת 1997 החלה החברה בפעילות בחו"ל.
בשנת 2016, החלה החברה לפעול בתחום מתחמי דיור בדרום מזרח ארצות הברית בדרך של הקמה והחזקה של שותפויות, כשותף כללי (GP), עבור משקיעים מוגבלים (LP's).
לצד זאת, פעלה למימוש שאר פעילויות החברה בהן השקיעה עד שנת 2016.
החל משנת 2017 החלה החברה להרחיב את השקעותיה במתחמי הדיור בעיקר באמצעות קרנות השקעה פרטיות (Private Equity Funds) על-ידי גיוס הון מגופים מוסדיים וכן ממשקיעים פרטיים כשירים, בישראל ובעולם.
החברה היא בעלת מניות בשותף הכללי (GP) בכל אחת מפלטפורמות ההשקעה אותן הקימה.
כמו כן, משקיעה החברה כשותף מוגבל (LP) בכל אחת מפלטפורמות ההשקעה.
נכון להיום מחזיקה ומנהלת החברה חמש פלטפורמות השקעה:
מתחמי דיור – החל משנת 2016 עוסקת החברה, באמצעות חברות בנות וקשורות, בתחום מתחמי דיור ("Multifamily") בעיקר בדרום מזרח ארצות הברית (אזור ה-Sun Belt) הן באמצעות השקעות הוניות והן באמצעות ביצוע עסקאות מימון (קרנות חוב) בתחום זה.
חוב למתחמי דיור – במהלך השנים החברה זיהתה צורך משמעותי במקורות מימון חוץ-בנקאיים למימון מתחמי דיור, עבור רוכשים או בעלי נכסים מנוסים עם מקורות הון מוגבלים.
במטרה לענות על צורך זה, הקימה את פעילות קרנות החוב למימון מתחמי דיור בארצות הברית.
קרנות החוב מספקות מוצרי השלמת הון עצמי הכוללים הלוואות מזנין (Mezzanine Loans), הון מועדף (Preferred Equity) והון מועדף עם מנגנון השתתפות ברווחים (Participating Preferred Equity).
בתים פרטיים להשכרה – בשנת 2020 החליטה החברה להקים פלטפורמת השקעות וניהול נכסים משותפת באמצעות שותפות אסטרטגית עם חברת ניהול מקומית אמריקאית בשם Transcendent Investment Management (TIM) בעלת ניסיון של שנים רבות בתחום.
המודל העסקי כולל ביצוע רכישות ישירות מול קבלנים מובילים, בהיקפים גדולים ובהנחות ממחירי השוק, אכלוסם ותפעולם ביעילות ו"באיכות מוסדית" באמצעות פלטפורמה ניהולית קיימת, קבלת תזרים שוטף יציב לאורך תקופת ההחזקה ומימוש בחלוף תקופה קצובה לרוב (3–5 שנים) במתחמים (פורטפוליו) כתיקים מניבים.
מלונאות – בשנת 2021 הקימה החברה ריט מלונות פרטית, תוך התמקדות ברכישות הזדמנותיות, השבחת המלונות באמצעות שיפוץ וניהול יעיל ומימושם לאחר השלמת הליך ייצוב והשבחה, לרבות בדרך של הנפקה לציבור (IPO).
משרדים בבריטניה – בחודש נובמבר 2021, הודיעה החברה כי היא פועלת להרחבת פעילותה בתחום קרנות ההשקעה (Private Equity) תחת ניהולה וכניסה לתחום המשרדים בבריטניה במטרה לנצל את פערי הביקוש בין נכסי משרדים מיושנים ולא אטרקטיביים (Grade B/C) לנכסי משרדים מודרניים ואטרקטיביים (GradeA).
פערי ביקוש אלו גדלו בעקבות מגפת הקורונה וצפויים לגדול עוד יותר עד 2030 לאור רגולציה ממשלתית מתוכננת בתחום ההתייעלות האנרגטית (EPC).
מטרה זו תושג באמצעות יישום מודל עסקי המבוסס על אסטרטגיית השבחה (Value Add) הכוללת שיפוץ של נכסי משרדים Grade B/C ל-Grade A הממוקמים במיקומים מרכזיים.
אלקטרובאט היא מכונית חשמלית אשר נבנתה בשנת 1894 על ידי המהנדס המכני Henry G.
Salom, בעיר פילדלפיה, במדינת פנסילבניה, בארצות הברית.
ה-"אלקטרובאט" הייתה המכונית החשמלית הראשונה שיוצרה בייצור מסחרי בארצות הברית ושווקה עד שנת 1900.
גרסת ה-"אלקטרובאט" נבנתה על סמך פטנט של מכונית המונעת על ידי סוללה חשמלית.
2 המנועים החשמליים מוקמו בין הגלגלים האחוריים
האב טיפוס הראשון כלל סוללה שמשקלה היה 1,600 ליברה (725.76 ק"ג)
האב טיפוס הרביעי כלל סוללה שמשקלה היה 350 ליברה (158.76 ק"ג)
נבנו 12 מוניות מסוג "אלקטרובאט" שפעלו בעיקר בניו יורק וב-בוסטון
גלגלים לא סימטריים: גלגלים קדמיים גדולים ואחוריים קטנים (באבות טיפוס הראשונים)
בגרסאות המתקדמות נבנו גלגלים פנאומטיים
אֶלֶקְטְרָה הוא כוכב ענק כחול לבן בקבוצת הכוכבים שור.
זהו הכוכב השלישי הבהיר ביותר בצביר הכוכבים הפתוחים M45. הכוכבים הבולטים ביותר בקבוצה זו נקראים על שם שבע האחיות של המיתולוגיה היוונית.
הכוכב קרוי על שם הדמות באותו השם מהמיתולוגיה היוונית.
הכוכב אלקטרה הוא כוכב ענק כחול לבן שנמצא בקבוצת הכוכבים שור.
גיל הכוכב הוא 130 מיליון שנים ושמו אושר ב-21 באוגוסט 2016 על ידי ה-IAU (קבוצת עבודה על שמות של כוכבים).
הכוכב הוא השלישי הבהיר ביותר בין הכוכבים בקבוצה.
אלקטרה שייכת לכיתה הספקטראלית B6 IIIe והוא כ -400 שנות אור מהשמש.
אשכול הפליאדות נחשב במרחק של 444 שנות אור.
טמפרטורת פניו היא 13,480 קלווין - הגבוהה ביותר מבין הכוכבים הבהירים של הצביר, ובהירותו היא מדרגה 3.72, כך שהוא מאיר בעוצמה של פי 500 מעוצמת ההארה של השמש בתחום הנראה ופי 2.5 בצירוף התחום העל-סגול.
לאלקטרה יש מסה של כ-5 מסות שמש ורדיוסו הוא פי 6 מרדיוס השמש.
הכוכב מסתובב על צירו במהירות של כ-180 ק"מ בשנייה וככל הנראה עקב כך נפלט ממנו גז היוצר דיסקה המקיפה אותו ופולטת קרינה תת-אדומה שאינה אופיינית לכוכבים מסוג זה וכן ספקטרום פליטה של מימן.
לאלקטרה יש בן זוג עמום בהרבה, ככל הנראה כוכב הסדרה הראשית כחול-לבן מסוג ספקטרלי A המקיף אותו במרחק של כ-0.8 יחידות אסטרונומיות ובזמן הקפה של כ-100 ימים.
אלקטרה נסתרת מדי פעם על ידי הירח ולפעמים על ידי כוכבי לכת אחרים במערכת השמש.
ההסתרה הכוכבית האחרונה התרחשה ב-9 במאי 1841, כאשר היא נבלמה על ידי נוגה.
הכוכב נשא את השם המסורתי אלקטרה.
אלקטרה הייתה אחת מאחיות הפליאדות במיתולוגיה היוונית.
בשנת 2016, ארגון האסטרונומיה הבינלאומי ארגן קבוצת עבודה על שמות כוכבים (WGSN) כדי לקטלג שמות סטנדרטיים של כוכבים.
ה-IAU אישר את השם "אלקטרה" לכוכב זה ב-21 באוגוסט 2016.
אלקטרה מוצרי צריכה (1970) בע"מ, היא חברה ציבורית ישראלית, הפועלת בחמישה תחומים עיקריים שהם: מוצרי צריכה חשמליים, קמעונאות חשמל, קמעונאות מזון, ספורט ופנאי, ונדל"ן להשקעה.
החברה נסחרת בבורסה לניירות ערך בתל אביב והיא כלולה במדד ת"א-90. חברת אלקו, שבשליטת האחים דניאל ומיכאל זלקינד, היא בעלת השליטה בחברה, בהחזיקה כ-45.37% ממניות החברה.
אלקטרה מוצרי צריכה התחילה את דרכה בשנת 1945 כחנות קטנה לתיקון מוצרי חשמל.
בנוסף החלה החברה לייבא מגהצים, מערבלי מזון, מקציפים חשמליים, מכונות כביסה ומקררים.
בשנת 1954 החלה החברה לייבא לישראל מזגנים מתוצרת החברה האמריקאית אמרסון אלקטריק.
בשנת 1961 פתחה החברה את מפעל מיזוג האוויר הראשון בישראל, שם החלה בפיתוח וייצור של יחידות מיזוג אוויר, לרבות יחידת המיזוג הראשונה בשוק המורכבת על חלון, והמזגן המפוצל הראשון בשוק.
בערך באותה תקופה, החלה החברה לייבא גם יחידות מיזוג אוויר של וסטינגהאוס ודייקין.
בשנת 1973 עברה החברה לאזור תעשייה החדש בראשון לציון, שם הקימה מפעל ייצור על שטח של 55 דונם.
בשנת 1992 נרכשה אלקטרה על ידי אלקו.
בשנת 1993 החברה הונפקה בבורסה לניירות ערך בתל אביב.
בשנת 1995 פתחה החברה את החנות הראשונה של רשת חנויות החשמל "שקם אלקטריק".
בשנת 2004 החלה החברה בייבוא ושיווק של טלפונים סלולריים מתוצרת סוני מובייל היפנית בשותפות עם חברת ברס בשנת 2015 רכשה החברה את מלוא השליטה בשותפות.
בשנת 2007 רכשה החברה את הרשת "מחסני חשמל".
בהמשך נמחקה החברה מהמסחר בבורסה בעקבות הצעת רכש ששיקפה לחברה שווי של 851 מיליון ש"ח.
החברה הונפקה שנית בדצמבר 2010 לפי שווי של 1.15 מיליארד שקל.
במרץ 2011 החלה החברה בייבוא ומכירה של ברי מים תחת המותג "אלקטרה בר".
במהלך 2017 מכרה החברה את פעילותה בתחום.
בשנת 2012 רכשה החברה את רשת אייס שנכנסה להקפאת הליכים עקב קשיים כלכליים, ב-2017 נמכרה השליטה לקרן קדמה ברווח של 95 מיליון ש"ח.
בשנת 2017 רכשה החברה את חברת אלפא, שעסקה בייבוא טלפונים סלולרים מתוצרת וואווי הסינית.
בינואר 2017 הודיעה אלקטרה מוצרי צריכה כי הגיעה להסכמה לרכישת הרשת הסלולרית גולן טלקום תמורת 350 מיליון ש"ח, והעסקה הושלמה באפריל 2017. באוגוסט 2020 מכרה החברה את "גולן טלקום" ל"סלקום" תמורת 513 מיליון ש"ח, תוך צבירת רווח הון של 163 מיליון ש"ח.
באוגוסט 2020 דיווח כלכליסט כי "בוש" ואלקטרה מוצרי צריכה יקימו מתקן לייצור אביזרי מיזוג אוויר באשקלון, בהשקעה של 29.6 מיליון דולר במתקן.
המוצרים המיוצרים במתקן יופצו ברחבי העולם על ידי בוש, על פי הדיווח, כאשר החברות מצפות לשלוט ב-10% משוק משאבות החום האירופאי תוך ארבע שנים.
בשנת 2021 החברה הקימה שותפות עם חברת המיחזור AllRecycling להקמת המפעל הראשון בישראל למחזור מכשירי חשמל ביתיים גדולים, המכונים גם פסולת אלקטרונית כבדה – כמו מקררים ומזגנים – תוך ניהול ובקרה על כל שרשרת הערך מייצור ועד למיחזור.
המפעל מתוכנן להיפתח בשנת 2022, הוא יעמוד בתקנים האירופאים CENELEC, ויהיה בעל קיבולת של כ-30,000 טון בשנה.
במרץ 2021 נכנסה אלקטרה מוצרי צריכה למתחם הדיוטי פרי בנמל התעופה בן-גוריון, תחת המותג "שקם אלקטריק דיוטי פרי".
באפריל 2021 רכשה החברה את קבוצת סער ושלוש רשתות השיווק שלה – 34 סניפים בסך הכל – הפועלת בשוק הספורט והפנאי תחת המותגים "קולומביה", "שבילים" ו"אאוטסיידרס".
במאי 2021 רכשה אלקטרה מוצרי צריכה חלק (35.05% נרכשו על ידי אלקטרה מוצרי צריכה ו-15% על ידי שותפתה הפיננסית, הפניקס) מקבוצת "יינות ביתן" ו-152 המרכולים שלה, תמורת 194 מיליון ש"ח.